als_Latn dik_Latn sag_Latn
Bradley Cooper dhe Clint Eastwood kanë marrë letra nga një organizatë arabo-amerikane e të drejtave njerëzore, sipas të cilës, filmi “American Sniper” ka nxitur rritjen e kërcënimeve kundrejt myslimanëve që jetojnë në SHBA.
Anëtarët e Komitetit anti-diskriminues (Adc) i kanë shkruar regjisorit dhe aktorit të filmit dhe nga ata kanë kërkuar që të deklarohen kundër kërcënimeve të shumta që janë përhapur përmes mesazheve, si dhe në faqet e ndryshme të internetit.
“Shumica e kërcënimeve të dhunshme që kemi parë në ditët e fundit janë rezultat se si arabët dhe myslimanët janë përshkruar në ‘American Sniper’. Qindra mesazhe të dhunshme janë orientuar kundrejt arabo-amerikanëve dhe myslimanëve amerikanë, nga njerëzit që e kanë parë filmin”, thuhet mes tjerash në një deklaratë të Adc.
“American Sniper” flet për jetën e snajperit më vdekjeprurës amerikan, Chris Kyle, i cili ka vrarë 255 njerëz në Irak. Filmi është duke korrur sukses të madh nëpër kinema, ndërsa tashmë konsiderohet favorit për ta fituar çmimin Oskar si Filmi më i mirë. /Telegrafi/
als_Latn als_Latn als_Latn als_Latn